Estaus latinos d'Orient

O termin Estaus latinos d'Orient fa referencia a los feudos que os liders cruzaus creyoron en tierras d'a Mediterrania Oriental dende os Balcans dica Siria y Palestina. O feudalismo s'enradigó entre fins d'o sieglo XI y fins d'o sieglo XIII.José-Ramón Julià y atros: ''Atlas de Historia Universal. Tomo I. De los orígenes a las crisis del siglo XVII. Editorial Planeta. pp177

Cuatre d'éls fuoron creyaus en a primera cruzada:
O Condau d'Edessa (1098-1146) 
O Principato d'Antioquía (1098-1268)
O Condau de Trípol (1102-1288)
O Reino de Cherusalem (1099-1291)

Anyos dimpués Ricardo Corazón de Lión conquere a isla de Chipre a un sinyor bizantín en a tercera cruzada y cede a isla a Guy de Lusignan qui i funda una monarquía:
O Reino de Chipre (1192-1489)

Dimpués d'a caita de Costantinoble en o curso d'a cuatrena cruzada, fuoron fundaus uns cuantos estaus en tierras de l'Imperio Bizantín:
L'Imperio Latino de Costantinoble (1204-1261)
O Reino de Tesalonica (1205-1222)
O Prencipau d'Acaya (1205-1428)
O Ducau d'Atenas, dende 1205 dica 1458 (lista de duques), plegó a fer part d'a Corona d'Aragón
O Ducau de Naxos (1210-1566)
150px|thumb|L'Imperio Latino de Costantinoble y os estaus vasallos suyos

O Krak d'os Caballers cayó en poder d'os mamelucos d'Echipto en l'anyo 1271, y Tartrus en 1291.

A Orden d'o Hespital s'establió en Rodas y atras islas echeas en 1310 y permaneixioron dica que os otomans los forachitoron en l'anyo 1522. A presencia d'un gran mayestre d'orichen aragonés con gran intrés por a cultura clasica fació que s'escribisen en aragonés u se traducisen a l'aragonés un camatón de libros dende o griego, latín u francés on bi ha informacions sobre a historia d'estos estaus. Destaca o "Libro de los fechos et conquistas del principado de la Morea".

 Referencias 

 Bibliografía 
René Grousset "L'Empire du Levant : Histoire de la Question d'Orient", Paris, Payot, coll. « Bibliothèque historique », 1949 (réimpr. 1979), 648 p. (ISBN 2-228-12530-X)

Categoría:Estaus y feudos d'as cruzadas